ব্লু ইজ দ্য ওয়ার্মেস্ট কালার
'ব্লু ইজ দ্য ওয়ার্মেস্ট কালার' (ফরাসি: La Vie d'Adèle – Chapitres 1 & 2 – "The Life of Adèle – Chapters 1 & 2"; ইংরেজি: Blue Is the Warmest Colour), অথবা Adele: Chapters 1 & 2 নামেও পরিচিত, ২০১৩ সালের ফরাসি রোমান্টিক নাট্য চলচ্চিত্র। তিউনিসীয়-ফরাসি চলচ্চিত্র পরিচালক ও চিত্রনাট্যকার আবদুল্লাতিফ কাশিশের গল্প, প্রযোজনা এবং পরিচালনায় চলচ্চিত্রটিতে অভিনয়ে ছিলেন, লিয়া সেদুও এবং আদেল এক্সারচ্‌হোপল্‌স। চলচ্চিত্রটি ২০১৩ কান চলচ্চিত্র উৎসবে সর্বসম্মতিক্রমে আনুষ্ঠানিক এফআইপিআরইএসসিআই পুরস্কার জুরি কর্তৃক পালমে দোর পুরস্কার জেতে। এটি একই সাথে পরিচালনা এবং প্রধান চরিত্রে পালমে দোর বিজয়ী প্রথম চলচ্চিত্র। ব্লু ইজ দ্য ওয়ার্মেস্ট কালার জুলি মারো রচিত ২০১০ সালে ফ্রান্সে প্রকাশিত একই নামের গ্রাফিক উপন্যাসের উপর ভিত্তি করে নির্মিত হয়েছে, যা পরবর্তীতে ২০১৩ সালে উত্তর আমেরিকায় প্রকাশিত হয়। চলচ্চিত্রটি ২০১৩ টেলুরাইড চলচ্চিত্র উৎসবে উত্তর আমেরিকায় প্রিমিয়ার সঞ্চালন করা হয়। চলচ্চিত্রটি সমালোচকদের প্রশংসা পাওয়ার পাশাপাশি শ্রেষ্ঠ বিদেশী ভাষার চলচ্চিত্র বিভাগে গোল্ডেন গ্লোব পুরস্কারের জন্যে এবং বিএএফটিএ পুরস্কারে শ্রেষ্ঠ বিদেশী ভাষার চলচ্চিত্র হিসেবে মনোনীত হয়েছে। অনেক সমালোচক একে ২০১৩ সালের শ্রেষ্ঠ চলচ্চিত্র হসেবে ঘোষণা করেন।